## Alfabetisering af interwiki-links.
Det slår mig ofte, at der er rod i alfabetiseringen af interwiki-linksene til venstre. Dette skyldes, at nogle sprog i "redigeringsmodus" har forkortelser, som ikke svarer til sprogets navn på sproget selv.
Problemet er størst med finsk, hvor "Suomi" ofte kommer til at stå under F, fordi forkortelsen er "fi", i stedet for under S, hvor man vil vente det.
Men hvis man ser på nogle af de artikler, der findes på flest sprog, fx artikler om europæiske lande (jeg var lige inde at kigge på "Malta"), er det tydeligt, at mange små mindretalssprog, fx kasjubisk og krimtatarisk osv., har forkortelser, der afviger stærkt fra sprogets navn på sproget selv.
Her sejler alfabetiseringen fuldstændig. Det kan man overbevise sig om ved at gå ind på en artikel om fx et europæisk land.
Hvordan kan man standardisere dette?
Og hvordan skal man standardisere det? Efter min mening er det vejen til brugervenlighed og dermed encyklopædisk brugelighed, hvis man anbringer linksene, så de fremtræder alfabetisk på selve siden og ikke i "redigeringsmodus". Hvad mener andre?
Men det er jo et kæmpearbejde. Kan man sætte en bot til det?
Det var også oppe at vende for lidt over et år siden på og for 5 måneder siden på . -- 20. maj 2008, 01:43 (CEST)
